ডগ ওয়াল্টার্স
কেভিন ডগ ওয়াল্টার্স, এমবিই (ইংরেজি: Doug Walters; জন্ম: ২১ ডিসেম্বর ১৯৪৫) নিউ সাউথ ওয়েলসের ডানগগ এলাকায় জন্মগ্রহণকারী সাবেক ও প্রখ্যাত অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রেখেছেন। আক্রমণাত্মক ভঙ্গীমায় ব্যাটিংয়ের জন্য পরিচিত ছিলেন ডগ ওয়াল্টার্স। এছাড়াও, ডানহাতি মিডিয়াম বোলিংয়ে পারদর্শীতা দেখিয়েছেন তিনি। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন।